A4-0364/97

Πρόταση κανονισμού του Συμβουλίου η οποία αφορά τη σύναψη του πρωτοκόλλου που καθορίζει, για την περίοδο από 1ης Ιουλίου 1997 έως 30ής Ιουνίου 2000, τα αλιευτικά δικαιώματα και τη χρηματοδοτική αντιστάθμιση που προβλέπονται στη συμφωνία μεταξύ της Ευρωπαϊκής Οικονομικής Κοινότητας και της Κυβέρνησης της Δημοκρατίας της Ισημερινής Γουινέας όσον αφορά την αλιεία στα ανοικτά της Ισημερινής Γουινέας (COM(97)0522 - C4-0567/97 - 97/0268(CNS))

πρόταση αυτή εγκρίνεται με τις ακόλουθες τροποποιήσεις:

(Τροπολογία 1)

Αιτιολογική σκέψη 3α (νέα)

>Κείμενο μετά την ψηφοφορία στο ΕΚ>

ότι, λόγω της σημασίας που έχει η βελτίωση της ενημέρωσης του Ευρωπαϊκού Κοινοβουλίου, πρέπει η Επιτροπή να υποβάλει, πριν από την εκπνοή του παρόντος πρωτοκόλλου, έκθεση σχετικά με την εφαρμογή του, η οποία θα έχει, μεταξύ άλλων, ως αντικείμενο τις επιπτώσεις του στα αλιευτικά αποθέματα και την εφαρμογή των μέτρων εποπτείας που προβλέπονται από αυτό,

(Τροπολογία 2)

Άρθρο 2α (νέο)

>Κείμενο μετά την ψηφοφορία στο ΕΚ>

Άρθρο 2α

Στο πλαίσιο της οικονομικής εκμετάλλευσης και της διατήρησης των αποθεμάτων τόνου στον Ατλαντικό Ωκεανό, η Κοινότητα υποχρεούται να εφαρμόσει πλήρως τη συμφωνία των Ηνωμένων Εθνών σχετικά με τα αλιευτικά αποθέματα που εκτείνονται πέρα από τα όρια μιας περιοχής και μεταναστεύουν μακριά, μόλις η συμφωνία τεθεί σε ισχύ, ιδιαίτερα όσον αφορά την υλοποίηση της βασικής αρχής για πρόληψη[semigr ] υποχρεούται ακόμη να διαδραματίσει ενεργό λόγο στο πλαίσιο των εργασιών της Διεθνούς Επιτροπής για τη διατήρηση του τόνου του Ατλαντικού (ICCAT).

(Τροπολογία 3)

Άρθρο 2β (νέο)

>Κείμενο μετά την ψηφοφορία στο ΕΚ>

Άρθρο 2β

Κατά το τελευταίο έτος ισχύος του παρόντος πρωτοκόλλου και πριν από τη σύναψη νέου, η Επιτροπή θα υποβάλει στο Συμβούλιο και το Κοινοβούλιο έκθεση σχετικά με την εφαρμογή του, η οποία θα έχει, μεταξύ άλλων, ως αντικείμενο τις επιπτώσεις του στα αλιευτικά αποθέματα και την εκτέλεση των μέτρων εποπτείας που προβλέπονται απο αυτό.

Νομοθετικό ψήφισμα που αποτελεί τη γνώμη του Ευρωπαϊκού Κοινοβουλίου σχετικά με την πρόταση κανονισμού του Συμβουλίου η οποία αφορά τη σύναψη του πρωτοκόλλου που καθορίζει, για την περίοδο από 1ης Ιουλίου 1997 έως 30ής Ιουνίου 2000, τα αλιευτικά δικαιώματα και τη χρηματοδοτική αντιστάθμιση που προβλέπονται στη συμφωνία μεταξύ της Ευρωπαϊκής Οικονομικής Κοινότητας και της Κυβέρνησης της Δημοκρατίας της Ισημερινής Γουινέας όσον αφορά την αλιεία στα ανοικτά της Ισημερινής Γουινέας (COM(97)0522 - C4-0567/97 - 97/0268(CNS))

(Διαδικασία διαβούλευσης)

Το Ευρωπαϊκό Κοινοβούλιο,

- έχοντας υπόψη την πρόταση της Επιτροπής προς το Συμβούλιο (COM(97)0522 - 97/0268(CNS)),

- έχοντας κληθεί από το Συμβούλιο να γνωμοδοτήσει, σύμφωνα με το άρθρο 43 και το άρθρο 228 παράγραφος 3, πρώτο εδάφιο της Συνθήκης ΕΚ (C4-0567/97),

- έχοντας υπόψη το άρθρο 58 του Κανονισμού του,

- έχοντας υπόψη την έκθεση της Επιτροπή Αλιείας και τις γνωμοδοτήσεις της Επιτροπής Προϋπολογισμών καθώς και της Επιτροπής Ανάπτυξης και Συνεργασίας (A4-0364/97),

1. εγκρίνει την πρόταση της Επιτροπής με την επιφύλαξη των τροποποιήσεων που επέφερε το Κοινοβούλιο[semigr ]

2. καλεί το Συμβούλιο, σε περίπτωση που προτίθεται να απομακρυνθεί από το κείμενο που ενέκρινε το Κοινοβούλιο, να το ενημερώσει σχετικά[semigr ]

3. ζητεί να κληθεί εκ νέου να γνωμοδοτήσει σε περίπτωση που το Συμβούλιο προτίθεται να επιφέρει σημαντικές τροποποιήσεις στην πρόταση της Επιτροπής[semigr ]

4. αναθέτει στον Πρόεδρό του να διαβιβάσει την παρούσα γνώμη στο Συμβούλιο και στην Επιτροπή.